Shaxi

Shaxi  (kinesisk: 沙溪镇) er en by og en storkommune i byprefekturet Zhongshan i provinsen Guangdong i Folkerepublikken Kina. Den dekker et areal på 55 kvkm og har en befolkning (2006) på  162 000, hvorav 100 000 er arbeidere tilflyttet fra landets indre. 

Det er beregnet at ca. 70 000 utenlandskinesere kan spore sine røtter tilbake til Shaxi. 

Byen er et av de ledende produksjonssentra for fritidsklær i verden, med stor produksjon av blue jeans og skjorter av forskjellig slag. En av verdens største handelsmesser for casual wear arrangeres her årlig, Chinese International Casual Wear Trade Show (中国休闲服装博览会).

Arbeidsforholdene ved fabrikkene her ble utsatt for kritisk granskning i dokumentarfilmen  China Blue i 2006.

Eksterne lenker
 The Zhongshan News (kinesisk)
 Shaxi Township Government (kinesisk)
 Dokumentaren "China Blue" (engelsk)
 Lifeng Factory (engelsk)

Storkommuner i Guangdong
Zhongshan
Politiske territorielle enheter på fjerderangsnivå i Kina